Basa Sunda - Deliverance Kitab Suci - Deliverance Scriptures 4 Kaipat ti Moesa 10:35 Geus kitoe, satijap-tijap peti teja rek mangkat, pok Moesa ocndjoekan : Noen Pangeran! moegi ngadgg, sareng moesoeh andjeun moegi sina pabalentjar, kalajan noe gareuleuh ka andjeun moegi sina kalaboer ti pajoeneun andjeun. 5 Kalima ti Moesa 23:5 Tatapi Pangeran, Jehovah maneh, teu kersaeun ngamakboel ka Balhoem; sategesna panjapana koe Pangeran, Jehovah maneh, diganti koe berkah, sabab Pangeran, Jehovah maneh, miasih ka maneh. (Nehemja 13:2) Djaboer 44:4 Andjeun pisan Eadja koering, noen Jehovah! Moegi ka Jakoeb miwarang kasalametan! Jesaja 61:1 Roh Goesti Pangeran linggih di kami, reh kami dilisahan koe Pangeran, dikersakeun mawa bedja ngeunah ka noe balangsak; kami teh dipiwarang ngagenderan ka noe peupeus hatena, ngoewarkeun ka sakitan- sakitan dileupaskeun, djeung ka noe njarandang barogod diboekakeun pandjara; (Lukas - Loekas 4:18) Mateus - Mateoes 6:13 Mugi abdi ulah tinemu sareng cocobi, sawangsulna, mugi disalametkeun ti nu jahat. (Wirehing nya Ama anu kagungan Karajaan, sareng kakawasaan sarawuh Kamulyaan salalanggengna. Amin.) (Lukas - Loekas 11:4) Mateus - Mateoes 8:16 Magribna, loba pisan jelema-jelema anu karaksuk ku setan dideuheuskeun ka Isa. Ngan ku sakecap setan-setanna ku Isa diusir; anu garering oge kitu keneh, dicageurkeun ku sakecap bae. Mateus - Mateoes 10:1 Murid nu dua welas teh disaur ku Isa, tuluy dipaparin pangawasa pikeun nundung roh-roh jahat, nyageurkeun panyakit-panyakit, jeung rupa-rupa kalemahan badan. (Markus - Markoes 3:14,15) Mateus - Mateoes 10:8 hirupkeun deui nu paraeh; cageurkeun nu lepra; tundung roh-roh setan. Ieu hal, katampana ku maraneh teh, henteu kudu mayar; ku sabab eta, mikeunna oge ulah menta dibayar. Mateus - Mateoes 12:26-29 Nya kitu oge, lamun Iblis merangan Iblis deui, tangtu lumpuh kakawasaanana tina sabab silih perangan tea; naha kumaha karajaanana rek bisa ngadeg terus? 27 Jadi, lamun Kami ngusir setan ku kakawasaan Beelsebul, murid-murid aranjeun rek ku kakawasaan saha ngusir setan teh? Ku sabab eta, nya maranehna anu baris jadi hakim aranjeun teh! 28 Tapi lantaran Kami ngusir setan teh ku kawasana Ruh Jehovah, ceuk Kami ka maraneh: Eta nandakeun yen Karajaan Jehovah teh geus tepi ka aranjeun. 29 Rek kumaha bangsat bisa ngagadabah imah jelema gagah, niat ngaringkid harta bandana; iwal ti ku nalikung heula jelema gagah tea? Sanggeus dibarogod nu boga imahna, kakara imahna bisa dirampog. (Markus - Markoes 3:23-27)
Mateus - Mateoes 12:43-45 "Upama aya roh jahat nyingkah ti hiji jelema; eta teh tuluy marakayangan neangan tempat-tempat anu simpe geusan enggon cicingna, tapi henteu manggih. 44 Omongna, 'Aing rek balik deui bae ka tempat cicing urut tadi.' Ti dinya, manehna balik deui ka tempat asalna. Kasampak tempat teh kosong, rapih, jeung beresih. 45 Ti dinya, manehna indit deui neang baturna tujuhan. Nu tujuh teh leuwih jahat ti batan manehna. Sanggeus kitu, eta roh-roh jahat, kabeh arasup ka eta tempat; tuluy maratuh di dinya. Ahirna, kaayaan jelema anu geus kasebut tadi teh, leuwih parna ti batan tadina. Tah eta pisan nu bakal kaalaman ku jelema- jelema nu jarahat jaman kiwari teh." Mateus - Mateoes 15:22,26,28 Jol aya awewe urang Kanaan nu aya di eta daerah, ngagero, "Nun Jungjunan, Putra Daud, abdi neda piwelas! Pun anak awewe diraksuk setan, kalintang matak hawatosna." 26 Isa ngadawuh, "Teu hade roti pikeun barudak dialungkeun ka anjing." 28 Saur Isa ka manehna, "Ibu, iman ibu pengkuh. Heug, pamenta ibu sing tinekanan." Sapada harita keneh anakna cageur. Mateus - Mateoes 16:19 Maneh ku Kami arek dipasrahan konci Karajaan Sawarga. Anu ku maneh dibeungkeut di ieu dunya, bakal dibeungkeut di Karajaan Sawarga. Anu ku maneh diudar di ieu dunya, di Karajaan Sawarga oge bakal diudar." (Mateus - Mateoes 18:18) Mateus - Mateoes 17:19-21 Sanggeus teu aya sasaha, murid-murid mihatur ka Isa, "Naon margina ku abdi-abdi mah teu beunang diusir eta setan teh?" 20 Saur Isa, "Lantaran maraneh henteu cengeng percayana. Sabab saenyana, mun maraneh boga iman, - najan ngan sagede siki sasawi - mun ieu gunung ku maraneh sina pindah tempat, tangtu ieu gunung pindah; tur moal aya perkara nu pamohalan keur maraneh. 21 Tapi bangsa nu tadi mah, moal bisa diusir lamun henteu bari nyambat ka Pangeran jeung puasa." Markus - Markoes 1:23-26 Harita, di dinya, aya jelema anu kasurupan roh jahat ngagorowok, 24 "Rek naon Isa urang Nasaret datang ka urang? Arek ngabinasa? Urang nyaho, Anjeun teh Jelema suci, utusan Jehovah!" 25 Timbalan Isa ka eta roh jahat, "Repeh maneh, hayoh nyingkah ti eta jelema!" 26 Tuluy nu kasurupan teh ngagibrig, ari roh jahatna ngagero bari terus ingkah. Markus - Markoes 1:32-34,39 Wanci sareupna, hul-hol urang dinya marawa nu garering jeung anu kasarurupan roh jahat. 33 Saayana urang dinya tumplek ka eta imah. 34 Ku Anjeunna nu garering teh dicageur-cageurkeun; ari nu kasarurupan, roh-roh jahatna diusir. Eta roh-roh jahat, kabeh ge, wawuheun ka Anjeunna; tapi eta roh-roh jahat, ku Anjeunna sama sakali teu dibere kasempetan ngomomg naon-naon. 39 Sanggeus ngalahir kitu, terus Anjeunna jengkar pikeun ngideran sakuliah tanah Galilea, hutbah di tempat-tempat ibadah, sarta ngusir setan-setan anu nyarurup ka manusa. Markus - Markoes 5:8 Sabab tadi Isa geus nimbalan kieu, "He roh jahat,
ingkah maneh ti eta jelema!" Markus - Markoes 6:7,13 Geus kitu, Anjeunna ngempelkeun murid-murid-Na. Tuluy eta murid-murid teh, duaan-duaan, diutus bari dipaparin kawasa pikeun nundung roh-roh jahat. 13 Lian ti eta, murid-murid teh oge ngusir roh-roh jahat jeung nyageurkeun anu garering ku jalan diolesan minyak. Markus - Markoes 9:23-25 Waler Isa, "Cek maneh mun Kami bisa? Euweuh barang mustahil pikeun anu percaya mah!" 24 Bapa budak gancang ngalengis, "Kantenan, abdi percanten. Bilih bae abdi teu percanten, nyuhunkeun piwelas-Na bae!" 25 Barang ku Anjeunna katingali jelema- jelema beuki loba anu ngangseg ngadareukeutan; Anjeunna nimbalan ka roh jahat tea, bengis pisan, saur-Na, "Eh, roh jahat anu nyababkeun ieu budak pireu jeung torek, ingkah maneh ti eta budak; ulah ganggu-ganggu deui!" Markus - Markoes 9:29 Waler Isa, "Bangsa kitu mah bisana diusir ngan ku paneda." Markus - Markoes 9:38,39 Pok, Yahya mihatur, "Pa Guru, abdi-abdi kantos ningal aya jalmi anu sanes ti barisan urang, nanging ngusir setan kalayan nyebat Tuang jenengan. Ku abdi-abdi, manehna, dicarek; da sanes ti barisan urang tea." 39 Saur Isa, "Ulah dicarek! Sabab moal aya jelemana, anu tas nyieun mujijat demi ngaran Kami terus ngagogoreng Kami. Markus - Markoes 16:17 Golongan nu percaya bakal kaancikan ku kakawasaan gaib: Bisa ngusir setan-setan ku nyambat jenengan Kami, bisa ngomong basa-basa ajaib nu araneh. Lukas - Loekas 4:34-36 "Isa, urang Nasaret! Rek naon ka urang? Rek ngabinasa? Urang nyaho, Anjeun teh Utusan suci ti Jehovah!" 35 Harita keneh Isa nyeuseul, "Repeh! Ingkah maneh ti eta jelema!" Tuluy eta jelema teh ku setanna dibeubeutkeun, hadena teu kua-kieu. Setanna terus ingkah. 36 Anu nyaraksian kabeh barengong, tuluy tingkecewis, "Ajaib kasaurana- Na! Parentah-Na teurak, kawasaan. Ruh jahat diparentahkeun ingkah, ingkah!" Lukas - Loekas 4:41 Anu kasurupan roh jahat ge loba; roh-roh jahatna tuluy aringkah bari tinggarero, "Anjeun, Putra Jehovah!" Ku Isa diseuseulan, jeung teu meunang ngaromong deui. Sabab maranehna mah wawuheun, yen Anjeunna teh Al Masih. Lukas - Loekas 7:21 Harita, Isa keur nyageur-nyageurkeun nu garering, nu kasarurupan roh jahat, jeung nu lalolong. Lukas - Loekas 8:29 Kituna teh lantaran tadi ku Isa ditimbalan supaya roh jahatna nyingkah ti manehna. Sering pisan eta roh jahat teh ngaganggu ka manehna. Pikeun ngajaga, eta jelema teh dirante jeung dibarogod. Tapi barogodna pegat-pegat bae, tuluy ku setanna dibawa ngaprak ka tempat nu sararuni. Lukas - Loekas 9:40 Parantos nyuhunkeun dipangnundungkeun ka murid-murid
Anjeun, nanging henteu tariasaeun." Lukas - Loekas 10:17-20 Murid-murid, anu tujuh puluh tea, geus baralik semu gumbira. "Jungjunan," cek maranehna "setan-setan oge taluk ka abdi sadaya pedah nguping jenengan Jungjunan!" 18 Saur Isa, "Ku Kami katenjo si Iblis ragrag lir kilat ti langit. 19 Saenyana maraneh ku Kami geus dibekelan kawasa pikeun nincakan oray jeung kalajengking, nya kitu deui kakuatan pikeun ngalawan kakuatan musuh, nepi ka euweuh bahayana ka maraneh. 20 Tapi bungah teh, ulah pedah roh-roh tea taraluk ka maraneh; kudu bungah teh ku sabab ngaran maraneh geus aya dina daptar di sawarga." Lukas - Loekas 11:14 Hiji mangsa, Isa ngusir setan anu ngabisukeun hiji jelema. Sanggeus setan tea nyingkah, nu pireuna bisaeun deui ngomong, matak bengong jalma rea. Lukas - Loekas 11:20-22 Tapi ku sabab Kami ngusir setan ku kawasa-Na Gusti, eta saenyana, nandakeun yen Karajaan Jehovah teh geus aya di aranjeun. 21 Upama anu ngajaga imahna sorangan teh, jelemana, gagah tur pakarangna lengkep. Harta kakayaanana, tangtu aman. 22 Tapi lamun diserang tepi ka elehna ku anu leuwih gagah, pakarang andelanana tangtu dirangsadan, harta kakayaanana dirampas dipajorewatkeun. Lukas - Loekas 13:32 Tapi waler Isa, "Bejakeun ka eta si rubah, kieu: Kami ngusir setan, nyageur-nyageurkeun nu gering, ayeuna jeung isukan; ari dina poe nu katilu, kawajiban Kami baris anggeus kabeh. Yahya - Johannes 14:12 Sabab anu percaya ka Kami mah, tangtu bakal ngalakonan pagawean Kami, malah leuwih ti kitu ka hareup mah; sabab Kami mah, rek mulang ka nu jadi Rama. Yahya - Johannes 17:15 Dipangnyambatkeun soteh, sanes supados dicandak ti dunya; nanging supados diraksa ti si durjana; Carios Padamelan - Para Rasoel 10:38 Hal ieu teh, nya ngeunaan Isa Al Masih, - urang Nasaret tea - anu parantos diistrenan ku Jehovah, ku jalan maparin Ruh Jehovah sarta kakawasaan. Lajeng, Anjeunna teh ngider bari ngamalkeun kahadean jeung nyageur-nyageurkeun sakur anu digenggem ku kawasa Iblis. Sabab Anjeunna, disarengan ku Jehovah. Carios Padamelan - Para Rasoel 16:17,18 Manehna, hantem bae, nutur-nutur Paulus sakancana bari celak-celuk pokna, "Ieu jelema-jelema teh kabeh oge abdina Jehovah Anu Maha Agung, keur nuduhkeun jalan pijamugaeun!" 18 Kitu bae, petana teh, nya teu eureun-eureun; hal eta, matak ngajengkelkeun Paulus lantaran ngaganggu pisan. Anjeunna malik nyoreang ka eta awewe; terus anjeunna marentah kieu ka eta roh, "Demi pajenengan Isa Al Masih, geura ingkah maneh ti eta awewe!" Sapada harita keneh, si roh teh, ingkah ti eta awewe. Carios Padamelan - Para Rasoel 19:11,12 Paulus, ku Jehovah, dianggo pikeun nganyatakeun mujijat-mujijat-Na anu luar biasa. 12 Ukur saputangan atawa
lawon sejenna urut Paulus, ana diusapkeun ka nu garering terus bae calalageur, roh-roh jahat oge araringkah. Carios Padamelan - Para Rasoel 26:15-18 Ku abdi diwangsul: 'Jungjunan, saha Anjeun teh?' Ari waler-Na, 'Kami teh Isa, anu keur dikaniaya ku maneh! 16 Geura cengkat, pek nangtung. Kami nembongan teh rek ngangkat maneh, rek dijadikeun abdi sarta saksi ngeunaan sagala hal nu ku maneh geus katenjo sarta oge hal-hal anu ku Kami baris ditembongkeun ka maneh. 17 Maneh teh, ku Kami geus kapilih ti ieu bangsa sarta ti antara bangsa- bangsa lianna. Engkena, maneh baris diutus ka maranehna. 18 Nya, pikeun ngabeunta-beuntakeun panonna, malar bisa maralik ti nu poek ka nu caang sarta tina genggeman kawasa Setan ka kersa Jehovah. Supaya lamun geus palercaya ka Kami, dosana meunang panghampura sarta sina kabagian ganjaran anu geus disadiakeun pikeun jelema-jelema anu geus disucikeun.' Rum 16:20 Mugi-mugi Jehovah nu jadi sumberna kabagjaan, sing enggal- enggal ngancurkeun Iblis dina dampal suku aranjeun. Mugi-mugi aranjeun pinarinan berkahna Isa, Gusti Junjungan urang. 2 Kadoewa Korinta 2:11 Maksudna, supaya Setan ulah kungsi beubeunangan ti urang. Kapan urang, kabeh ge, geus apal kana tabeatna Setan teh. Galata 1:4 anu geus ngorbankeun salira-Na tina sabab dosa urang, malar urang bisa bebas tina ieu pajamanan anu jahat, saluyu jeung pangersa Jehovah anu jumeneng Rama. Epesus - Epesoes 4:27 Masing ati-ati, Iblis mah ulah dibere omber! Epesus - Epesoes 6:11 Gunakeun sakabeh pakarang jurit ti Jehovah, supaya sanggup ngayonan akal tipu muslihat Iblis. 2 Kadoewa Tesalonika 3:2,3 Pangnedakeun simkuring sapara kanca, muga ucul ti nu hasud sarta bisa leupas ti nu niat jahat; ma'lum, da henteu kabeh jelema daraek percaya. 3 Tapi Pangeran mah, satia. Dulur-dulur tangtu ku Mantenna baris dipaparinan kuat hate sarta diraksa ti Setan. 2 Kadoewa Timoteus - 2 Timoteoes 2:26 lilir pikirna lantaran diuculkeun tina cangkereman Iblis anu ngawasaan maranehna. 2 Kadoewa Timoteus - 2 Timoteoes 4:18 Taya deui - anging Gusti - nu baris ngaleupaskeun bapa tina sagala pakewuh sarta baris nyandak bapa ka Karajaana-Na di sawarga. Kamulyaan kasanggakeun ka Anjeunna sapapaosna! Amin. 1 Kahidji Petrus - 1 Petroes 5:8 Sing caringcing taki-taki. Musuh maraneh, si Iblis, guar-gaur cara maung eukeur neangan rewegeun! 1 Kahidji Yahya - 1 Johannes 4:4 Anaking! Aranjeun mah umat Jehovah, geus bisa ngelehkeun anu karitu. Sabab Mantenna anu linggih dina hate aranjeun, langkung-langkung kawasana ti batan pangaruh-pangaruh dunya. Pastor T. John Franklin Church of Salvation, Healing, and Deliverance - COS-HAD.org